Երևանի Պետական Համալսարանի Կիրառական սոցիոլոգիայի ամբիոնը կազմավորվել է 1986 թ-ին պրոֆեսոր Լյուդմիլա Հարությունյանի կողմից` ԵՊՀ-ի սոցիոլոգիական հետազոտությունների լաբորատորիայի հիման վրա, որը ԵՊՀ-ում գործում էր 1980 թ-ից: Փաստորեն, Երևանի Պետական Համալսարանի Կիրառական սոցիոլոգիայի ամբիոնը Խորհրդային Միությունում ստեղծված նման ամբիոններից մեկն էր, որն առաջինների շարքում ներբերեց հասարակության ուսումնասիրման ժամանակակից մոտեցումներն ու մեթոդները, ձևավորեց համաշխարհային սոցիոլոգիական մտքի ներդրման և կիրառման, ինչպես նաև ազգային սոցիոլոգիական դպրոցի զարգացման հայաստանյան ավանդույթը: